21 Savage
Shéyaa Bin Abraham-Joseph (g. 1992 m. spalio 22 d.), geriau žinomas sceniniu pseudonimu 21 Savage – reperis iš Atlantos, JAV. Atlikėjas gimė Londone ir į Atlantą su mama persikėlė gyventi jam būnant septynerių. 2015 m. išleido du debiutinius dainų rinkinius, o didesnio klausytojų susidomėjimo susilaukė 2016 m. liepą kartu su su Metro Boomin išleidęs EP „Savage Mode“. 2017 m. sausį pasirašė kontraktą su „Epic Records“ įrašų leidykla. Debiutinis 21 Savage studijinis albumas „Issa Album“ susilaukė didelio populiarumo ir pasiekė antrąją vietą JAV „Billboard 200“ reitinge. 2024 m. duomenimis, atlikėjas yra išleidęs tris solinius studijinius albumus bei tris bendrus albumus su kitais atlikėjais.